SET ปิดวูบ 19 จุด ตามตปท. วิตกการค้าสหรัฐฯ-จีนฉุดเศรษฐกิจโลกชะลอตัว
SET ปิดวูบ 19 จุด ตามตปท. วิตกการค้าสหรัฐฯ-จีนฉุดเศรษฐกิจโลกชะลอตัว โดยดัชนีปิดตลาดวันนี้ ที่ระดับ 1,653.73 จุด ลบ 18.59 จุด หรือ 1.11% มูลค่าการซื้อขาย 3.87 หมื่นล้านบาท
6 ธ.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,653.73 จุด ลบ 18.59 จุด หรือ 1.11% มูลค่าการซื้อขาย 3.87 หมื่นล้านบาท
10 หุ้นดันดัชนีวันนี้

ด้านนายธีรวุฒิ กานต์นิภากุล ผู้อำนวยการอาวุโสฝ่าย Equity Derivative บล.ซีจีเอส-ซีไอเอ็มบี (ประเทศไทย) กล่าวว่า ตลาดหุ้นไทยวันนี้ปรับตัวลงในทิศทางเดียวกับตลาดต่างประเทศ โดยตลาดหุ้นในภูมิภาคเอเชีย, ดาวโจนส์ฟิวเจอร์ส และตลาดในยุโรป ต่างติดลบกันทั่วหน้า จากความกังวลสงครามการค้าระหว่างสหรัฐฯ และจีน ที่มีความไม่แน่นอน และหวั่นจะกระทบเศรษฐกิจโลกชะลอตัว ส่งผลให้คนเริ่มหันมาถือเงินสดมากขึ้น บางส่วนก็เข้าไปลงทุนในสินทรัพย์ปลอดภัยอย่างพันธบัตร (Bond) เห็นได้จากอัตราผลตอบแทนพันธบัตร (Bond Yield) ของสหรัฐญที่ลดลงเรื่อยๆ จากที่มีคนเข้าไปไล่ซื้อพันธบัตร ทั้งที่ทิศทางอัตราดอกเบี้ยสหรัฐฯเป็นขาขึ้น แต่คนก็กลัวว่าถ้าไปซื้อสินทรัพย์อื่นแล้วจะขาดทุนได้ จึงนำเงินเข้ามาพักที่ Bond
สำหรับปัจจัยในประเทศแม้ว่าเศรษฐกิจไทยจะแข็งแกร่ง แต่คนก็ยังเลือกที่จะถือเงินสด เพราะบางส่วนอาจมองว่าหุ้นได้พีคไปแล้ว และเศรษฐกิจอาจโตชะลอในปีหน้าได้ จากทิศทางอัตราดอกเบี้ยที่เป็นขาขึ้นซึ่งมีนัยยะต่อผลประกอบการของบริษัทจดทะเบียน
ส่วนแนวโน้มการลงทุนในวันพรุ่งนี้ (7 ธ.ค.) นายธีรวุฒิ กล่าวว่า ตลาดฯมีโอกาสปรับตัวลง โดยเล็งหุ้นในกลุ่มพลังงานอาจจะกดดันตลาดฯ เห็นได้จากวันนี้น้ำมันฟิวเจอร์สได้ปรับตัวลง ก่อนที่การประชุมกลุ่มประเทศผู้ส่งออกน้ำมัน (โอเปก) จะเริ่มขึ้นในวันนี้
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 2,913,628.95 ล้านบาท ปิดที่ 50.25 บาท ลดลง 1.25 บาท
PTTEP มูลค่าการซื้อขาย 2,042,688.45 ล้านบาท ปิดที่ 138.50 บาท ลดลง 1.50 บาท
AOT มูลค่าการซื้อขาย 1,734,757.20 ล้านบาท ปิดที่ 65.25 บาท ลดลง 0.75 บาท
ADVANC มูลค่าการซื้อขาย 1,611,269.65 ล้านบาท ปิดที่ 177.00 บาท เพิ่มขึ้น 0.50 บาท
PTTGC มูลค่าการซื้อขาย 1,587,392.48 ล้านบาท ปิดที่ 79.75 บาท ลดลง 1.25 บาท
ตลาดหุ้นเอเชีย
